ΟΔΗΓΙΑ 98/74/ΕΚ ΤΗΣ ΕΠΙΤΡΟΠΗΣ της 1ης Οκτωβρίου 1998 για την τροποποίηση της οδηγίας 93/75/ΕΟΚ του Συμβουλίου σχετικά με τις ελάχιστες προδιαγραφές που απαιτούνται για τα πλοία που κατευθύνονται προς κοινοτικούς λιμένες ή αποπλέουν από αυτούς μεταφέροντας ρυπογόνα εμπορεύματα (Κείμενο που παρουσιάζει ενδιαφέρον για τον ΕΟΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 93/75/ΕΟΚ του Συμβουλίου, της 13ης Σεπτεμβρίου 1993, σχετικά με τις ελάχιστες προδιαγραφές που απαιτούνται για τα πλοία που κατευθύνονται προς κοινοτικούς λιμένες ή αποπλέουν από αυτούς μεταφέροντας ρυπογόνα εμπορεύματα (1), όπως τροποποιήθηκε τελευταία από την οδηγία 98/55/ΕΚ (2), και ιδίως το άρθρο 11,

Εκτιμώντας:

ότι, για τους σκοπούς της οδηγίας 93/75/ΕΚ, το άρθρο 2 στοιχεία ε), στ) και ζ) διευκρινίζει ότι η σύμβαση Marpol και οι κώδικες IBC και IGC ισχύουν από 1ης Ιανουαρίου 1996 7

ότι έκτοτε έχουν επέλθει τροπολογίες στη σύμβαση Marpol και στους κώδικες IBC και IGC στο πλαίσιο του διεθνούς ναυτιλιακού οργανισμού (ΙΜΟ) 7

ότι οι τροπολογίες στη σύμβαση Marpol που υιοθετήθηκαν με το ψήφισμα MEPC.68(38) άρχισαν να ισχύουν από την 1η Ιανουαρίου 1998 7 ότι οι τροπολογίες στον κώδικα IBC που υιοθετήθηκαν με το ψήφισμα MEPC.69(38), MSC.50(66) και MSC.58(67) και στον κώδικα IGC με το ψήφισμα MSC.32(63) και MSC.59(67) άρχισαν να ισχύουν από την 1η Ιουλίου 1998 7 ότι οι τροπολογίες στον κώδια IBC που υιοθετήθηκαν με το ψήφισμα MEPC.73(39) άρχισαν να ισχύουν από τις 10 Ιουλίου 1998 7

ότι το ψήφισμα Α.648(16) του ΙΜΟ, το οποίο διευκρίνιζε τις γενικές αρχές αναφοράς των πλοίων, αντικαταστάθηκε από το ψήφισμα Α.851(20) που ενέκρινε η γενική συνέλευση του ΙΜΟ στις 27 Νοεμβρίου 1997 7

ότι είναι σκόπιμο να ισχύσουν οι εν λόγω τροπολογίες για τους σκοπούς της παρούσας οδηγίας 7

ότι η επιτροπή που αναφέρεται στο άρθρο 12 της οδηγίας 93/75/ΕΚ συμφωνεί με τις διατάξεις της παρούσας οδηγίας,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 93/75/ΕΚ τροποποιείται ως εξής:

1. Στο άρθρο 2 στοιχείο ε), η μνεία «σε ισχύ από την 1η Ιανουαρίου 1996» αντικαθίσταται από τη μνεία «σε ισχύ από την 1η Ιανουαρίου 1998».

2. Στο άρθρο 2 στοιχείο ζ), η μνεία «σε ισχύ από την 1η Ιανουαρίου 1996» αντικαθίσταται από τη μνεία «σε ισχύ από τις 10 Ιουλίου 1998».

3. Στο άρθρο 2 στοιχείο η), η μνεία «σε ισχύ από την 1η Ιανουαρίου 1996» αντικαθίσταται από τη μνεία «σε ισχύ από την 1η Ιουλίου 1998».

4. Το άρθρο 2 στοιχείο ι) αντικαθίσταται από το ακόλουθο κείμενο:

«ι) "ψήφισμα Α.851(20) του ΙΜΟ": το ψήφισμα 851(20) του διεθνούς ναυτιλιακού οργανισμού που εξέδωσε η γενική του συνέλευση στην εικοστή σύνοδό της στις 27 Νοεμβρίου 1997 με τίτλο "Γενικές αρχές για τα συστήματα αναφοράς των πλοίων και τις απαιτήσεις αναφοράς των πλοίων, καθώς και κατευθύνσεις για την αναφορά περιστατικών όπου ενέχονται επικίνδυνα εμπορεύματα, επιβλαβείς ουσίες ή/και θαλάσσιοι ρύποι" 7».

5. Στο άρθρο 6 παράγραφος 2, οι λέξεις «Ψήφισμα Α.648(16) του ΙΜΟ» αντικαθίστανται από τις λέξεις «Ψήφισμα Α.851(20) του ΙΜΟ».

Άρθρο 2

1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο εντός δώδεκα μηνών από την ημερομηνία κατά την οποία αυτή τίθεται σε ισχύ. Πληροφορούν αμέσως την Επιτροπή σχετικά.

Τα κράτη μέλη μεριμνούν ώστε οι διατάξεις που θεσπίζουν σχετικά να περιέχουν ή να συνοδεύονται κατά την επίσημη δημοσίευσή τους από παραπομπή στην παρούσα οδηγία. Ο τρόπος της παραπομπής αποφασίζεται από τα κράτη μέλη.

2. Τα κράτη μέλη κοινοποιούν στην Επιτροπή τις διατάξεις εσωτερικού δικαίου που θεσπίζουν στο πεδίο που καλύπτει η παρούσα οδηγία.

Άρθρο 3

Η παρούσα οδηγία τίθεται σε ισχύ την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 4

Η παρούσα οδηγία απευθύνεται στα κράτη μέλη.

Βρυξέλλες, 1 Οκτωβρίου 1998.

Για την Επιτροπή

Neil KINNOCK

Μέλος της Επιτροπής

(1) ΕΕ L 247 της 5. 10. 1993, σ. 19.

(2) ΕΕ L 215 της 1. 8. 1998, σ. 65.